Citroën Rosalie

Citroën Rosalie je označenie typu automobilov vyrábaných francúzskou automobilkou Citroën v rokoch 1932 až 1939. V roku 1934 prešli modely faceliftom, ktorý je podobný modelu Traction Avant, s priklonenou maskou chladiča a lepšou aerodynamikou. Facelift je označovaný ako NH, Nouvelle habillage = nové šaty. Model predstavoval lacnejšiu konvenčnú alternatívu so zadným náhonom oproti modelu Traction Avant. Vo svojej dobe patril do triedy luxusných vozidiel. Po príchode modelu TA v rebríčku triedy poklesol.

Diesel v osobnom automobile 
V decembri roku 1932 sa André Citroën spojil s geniálnym konštruktérom Sirom Harrym Ricardom. Podieľali sa na výskume spaľovacích komôr pre použitie "ťažkého ropného oleja" dnešnej nafty. Citroën použil Ricardov patent pre vstrekovanie nafty zvaného Comet. Vznikol tak motor Ricardo-Citroen Diesel.

Citroën Rosalie sa stal druhým sériovým automobilom na svete s naftovým motorom v osobnom vozidle. A prvým s turbulentným plnením a vstrekovaním Comet. Naftové motory boli nevýhodné kvôli veľkému objemu a malému výkonu. Boli využiteľné len v nákladných vozidlách a ťažkých dopravných prostriedkoch. Ich ďalšou nevýhodou boli nízke otáčky a preto bolo potrebné mať prevodovku s viac rýchlostnými stupňami. Prvým naftovým motorom v osobnom automobile bol americký Cummins v roku 1929 s oveľa väčším motorom pre dosiahnutie optimálneho výkonu sa montoval do veľkých limuzín.

V roku 1933 vznikol prvý motor z dielne Citroënu a Ricarda s turbulentným plnením. 27. novembera 1934 bol model prezentovaný v modeli Rosalie 10Di. Z nej neskôr vznikli nákladné verzie 500Di a 850Di. V roku 1935 bolo vyrobených niekoľko automobilov pre výskum. Modely dokázali, že naftový motor s turbulentným preplňovaním je vhodný pre denné použitie. Dosahoval otáčky cez 3500 ot./min a výkon 40k pri objeme 1750 cc čo bolo porovnateľné s benzínovými motormi. Motory Di sa stali obľúbenými vďaka nižším vibráciám, ktoré sa tak neprenášali do kabíny.

Prvý Crash Test 
V roku 1932 André Citroën demonštroval odolnosť celokovovej kabíny, skotúľaním Rosalie z kopca do údolia. Karoséria automobilu zostala aj napriek mnohým pretočeniam v celku a dvere sa dali otvoriť. Neskôr demonštroval pevnosť karosérie tým, že na strechu malého modelu Rosalie 8 posadil autobus plný cestujúcich.

Verzie 
8 – Rosalie 8 bol prvým modelom zo série Rosalie. V roku 1932 pribudol emblém Citroënu na mriežku chladiča. Vyrábal sa do roku 1935 kedy ho nahradil model 7UA. Na ráme modelu 8 vznikol aj pretekársky model Petite Rosalie (malá Rosalie). Model 8 disponoval 3 stupňovou manuálnou prevodovkou a nohou ovládanými bubnovými brzdami. Pruženie bolo konvenčného typu s listovými pružinami a tlmičmi. Model 8 predstavoval najmenší a najslabší model zo série.

10 – Rosalie 10 bol druhým modelom zo série Rosalie, vyrábal sa súčasne s modelom 8. Popri modeli 8 predstavoval model 10 stredný model série, s vyšším výkonom a väčšou karosériou. Model 10 bol najpredávanejším modelom. V roku 1935 ho nahradil model 11UA.

15 – Rosalie 15 Grand Luxe predstavoval najvyšší a najluxusnejší model automobilky až do príchodu modelu Traction Avant. Po jeho uvedení sa predával ešte rok ako alternatíva s konvenčným zadným náhonom. Model 15 ponúkal 3. stupňovú synchronizovanú  prevodovku. Vyrábal sa vo verzií Berline a 7 miestnej verzií Familiale. S 6 valcovým motorom dosahoval rýchlosti nad /h. V roku 1935 bola výroba ukončená a jeho miesto zastal model Traction Avant.
 
7UA  – Rosalie 7UA nahradil v roku 1935 starší model 8. Motorizácie aj dizajn prebral z modelu Traction Avant 7. V ponuke predstavoval základnú verziu rodinného automobilu.

11UA – Rosalie 11 bol nástupcom modelu 10, v ponuke predstavoval lacnejší model oproti verzií TA11 z ktorým zdieľal motorizáciu. V roku 1936 prišiel model 11UD.

11 UD – Model 11UD bol druhým naftovým osobným vozidlom na svete, ktoré sa vyrábalo sériovo. Prvýkrát bol model predstavený v roku 1933 na autosalóne v Paríži. Sériová výroba začala až v roku 1936. Motor o obsahu 1.75 l dosahoval maximálnu rýchlosť /h.

Motorizácie 
 Zážihové (Benzin)

 Vznetové (Diesel)

Šport 

Na ráme automobilu Rosalie 8 vznikol špeciálny pretekársky model La Rosalie vo viacerých sériách. Model prekonal viacero svetových rekordov. Najslávnejším je rekord z roku 1933, 300 000 kilometrov len s výmenami oleja a paliva. Vytvorenie rekordu trvalo 134 dní a priemerná rýchlosť bola /h. Rekord bol reklamnou demonštráciou spoločnosti Yacco, ktorý mal poukázať na kvalitu ich minerálneho oleja.

500Di a 850Di 
Z modelu Rosalie vzišli aj dve úžitkové verzie s naftovým motorom Di s nepriamym vstrekovaním a turbulentným plnením (High turbulence indirect injection). Modely sa využívali ako dnešné úžitkové vany. Výroba prebiehala od roku 1936 do 1938. V tom istom čase vznikol aj väčší nákladný model 23 Di.

Galéria

Iné projekty

Zdroj 

Rosalie